**Huviringide lühikirjeldused:**
**Fotograafia. 5.-9. klass**
Kas sind huvitab pildistamine ja soovid õppida, kuidas pildile püüda enda ümbrust ja sealjuures arvestada õige valgusega? Sel õppeaastal ootame 5.–9. klassi õpilasi fotograafia huviringi, kus ühendame loovuse ja seikluse!

Mis toimub?

-Osaleme 5 fotomatkal erinevatesse keskkondadesse (nt kodukoht, linn, hommikune raba, päikeseloojang, loomaaed jt). Kasutada saab peegelkaameraid. Kuuendal kohtumisel koolis valime üheskoos parimaid pilte ning õpime fotode lihtsamat töötlemist.

-Fotomatkad kestavad umbes 5 tundi ning annavad võimaluse ühendada looduses liikumine ja pildistamise oskuste arendamine.

- Osalemise eelduseks on kohustus osaleda kõikidel matkadel.

- Hooaja lõpetuseks korraldame fotonäituse.

Huviring sobib nii algajatele kui ka neile, kellel on juba fotograafiaga kokkupuude olnud.

Tule ja avasta maailm läbi kaamera silma!

- Matkade toimumise kuupäevad ja asukohad selguvad jooksvalt koostöös huviringis osalejatega.

**Juhendaja Karin Vassil**

**Koolileht Tagapink. 5.-9. klass**
Ajalehering keskendub ajalehe toimetamisele, mis ilmub 1x trimestris.
Ajaleheringis osaleja saab lisateadmisi kirjandusest, andmekaitseseadusest, ajalehe väljaandmisega seonduvatest etappidest, töövõtetest ning võimalustest (nt avaldada omaloomingulisi tekste).
Ajalehering annab võimaluse omandada praktilisi tekstide kirjutamise, aja planeerimise ja meeskonnatöö oskusi.

Ringi toimumisaeg ja koht sõltub osalejatest.
**Juhendaja** **Ina Hannus**

**Kokandusring „kokkame koos“ 1.-2. klass**
Kokandusring “Kokkame koos” algajatele ootab kõiki 1.-2. klassi õpilasi, kelle silm lööb särama köögis askeldamisest ja kellele meeldib avastada uusi maitseid. Ringis teeme koos läbi kõik toidud algusest lõpuni, ettevalmistus ja köögi korrastamine käib loomulikult asja juurde. Ringi eesmärk on lastele näidata, et tegelikult saab valmistada häid toite kiiresti ja maitsvalt ja ei pea sugugi valima poest krõpsupakki või külmutatud pitsat. 🙂

Ring toimub esmaspäeviti 13.30-15.00 ruumis 115.

Materjali tasu 15€ kuus.

**Juhendaja Egle Govorun**

**Kokandusring edasijõudnutele. 3.-9. klass**
Kokandusringis avastame uusi maitseid ja katsetame põnevaid retsepte. Osalejad teevad toidu otsast lõpuni ise läbi ja vastavalt soovile maiustavad kohapeal või võtavad enda valmistatud toidu koju kaasa. Tunni osaks on ka enda töökoha koristamine, nõude pesemine ja kuivatamine.

Ring toimub esmaspäeviti 15.15-16.45 ruumis 115. Soovi korral on võimalik alustada ka kell 14.30.

Materjali tasu 15€ kuus.

**Juhendaja Egle Govorun**
**Kokandusring “Poisid köögis”. 3.-9. klass**
Ring on mõeldud poistele, kus avastame uusi maitseid ja katsetame põnevaid retsepte. Poisid teevad toidu otsast lõpuni ise läbi ja vastavalt soovile maiustavad kohapeal või võtavad enda valmistatud toidu koju kaasa. Tunni osaks on ka enda töökoha koristamine, nõude pesemine ja kuivatamine.

Ring toimub neljapäeviti 14.30-16.00 ruumis 115.

**Juhendaja Egle Govorun**

**Lego WeDo 1.-2. klass (robootika).**Robootikaringis arendame õpilaste loovust, käelisi oskusi, tehnilist taipu, analüüsivõimet, ise mõtlemist ja palju muud. Tundides kasutame peamiselt Lego Education WeDo 2.0 hariduslikke robootikakomplekte ja tahvelarvuteid. Mõtleme välja, ehitame ja programmeerime roboteid. Ringi on oodatud nii algajad kui ka juba kogenud robotitaltsutajad.

Ring toimub teisipäeviti 12.40-14.20 ruumis 204.
**Juhendaja Kristen Sekk**

**Lego EV3 3.-9. klass (robootika).**
Robootikaringis arendame õpilaste loovust, käelisi oskusi, tehnilist taipu, analüüsivõimet, ise mõtlemist ja palju muud. Tundides kasutame peamiselt Lego Mindstorms EV3 hariduslikke robootikakomplekte, lisakomplekte ja (tahvel)arvuteid. Mõtleme välja, ehitame ja programmeerime roboteid. Ringi on oodatud nii algajad kui ka juba kogenud robotitaltsutajad.

Ring toimub teisipäeviti 14.30-16.10 ruumis 204
**Juhendaja Kristen Sekk**
**Loovuspesa. 4.-6. klass**
Ringi eesmärgiks on võimalikult palju taaskasutada (vanad raamatud, ürituste bännerid, kangad, lõngad) ja näidata inimestele, kui väheste vahenditega on võimalik saada ilus ja põnev tulemus.

Ring toimub esmaspäeviti 14.30-16.10 kunstiklassis.
**Juhendaja Kersti Vaht**
**Meisterdamine. 1.- 4. klass**
Ringi on oodatud õpilased, kes soovivad arendada oma käelist osavust ja loovust.
Huviringis kasutame erinevaid tehnikaid ja materjale, väärtustatud on taaskasutus.
Kõik tehtud tööd on osalejatele jõukohased ja iga laps saab oma meisterduse koju kaasa.
Ring toimub neljapäeviti 13.35-15.15, ruumis 303.

**Juhendaja Heili Merendi**

**Mudilaskoor. 1.-5. klass**
Mudilaskoori on oodatud lauluhuvilised õpilased. Laulame 1- ja 2-häälseid lastelaule, arendame häält ja mitmehäälsuse tajumist. Koor harjutab kaks korda nädalas ja esineb aktiivselt kooli aktustel.
Ring toimub esmaspäeviti ja neljapäeviti 13.35-14.20 muusikaklassis.

**Juhendaja Hetlin Hein**

**Tütarlaste ansambel 5.-9. klass**Ansamblisse on oodatud kõik lauluhuvilised neiud! Laulame 1- ja 2-häälseid laule, arendame häält ja mitmehäälsuse tunnetust. Ansambel harjutab kord nädalas kolmapäeviti 14.30 ning esineb aktiivselt kooli aktustel ja üritustel.

Ring toimub kolmapäeviti 14.30-15.15 muusikaklassis.
**Juhendajad Jani Juuse ja Hetlin Hein**

**Bändiring 5.-9. klass**

Oskad sa laulda või kitarri, klaverit, trummi või kannelt, akordionit, trianglit või viiulit, ksülofoni, trompetit või mis iganes muud pilli mängida? Anna endast märku. Paneme kokku nii vinge bändi, et Eurovisioonil tahaksid kõik meiega koostööd teha :)

Selle aasta eesmärkideks on lisaks koolisündmustel esinemistele ka oma lugusid kirjutada ning teha eraldi kontsert, et fännid saaksid meid korralikult fännata :)

Ära pikalt mõtle, sest esimese loo refrään on kohe algamas ...

Toimumisaeg: kokkuleppel juhendajaga.

**Juhendaja Kristen Sekk**

**LTT ja rohetehnoloogia huviring „Aga miks?“ 1.-3. klass**

Kas oled kunagi mõelnud, miks asjad maailmas just nii toimivad? Selles huviringis saad katsetada, uurida ja avastada! Teeme erinevaid katseid, vaatlusi ja uurimusi, käime looduses ning otsime vastuseid põnevatele küsimustele.

Huviringi eesmärk on jõuda teaduspäeva või teadusteatri etenduseni, kus õpilased ise näitavad teistele koolis huvitavaid katseid ja selgitavad neid lahti. Tule ja leia vastuseid küsimusele „Aga miks?“!

Ringi toimumisajad ja kohad veel selguvad.

**Juhendaja Tiia Välk**

Spordiringidest hakkavad toimuma saalihoki, sulgpall, võrkpall, ÜKE, jalgpall ja kergejõustik.
Juhendajate info ja see, mis klassidele antud trennid mõeldud on, leidub tabelis.